L 12/20
LT
Europos Sąjungos oficialusis leidinys
2023 1 13
(41)
Kadangi kai kurie iš šių 2017 m. teigiamų pokyčių 2018 m. pasikeitė (žr. toliau pateiktus naujausius pokyčius ir numatomus plieno ir žaliavų kainų pokyčius, taip pat numatomas suvartojimo tendencijas) tokiomis aplinkybėmis, kai buvo tikimasi, kad importo spaudimas didės apimties ir kainų požiūriu, poveikis Sąjungos pramonės finansinei padėčiai buvo neigiamas.
(42)
Kitaip tariant, nors Sąjungos pramonė sugebėjo iš dalies atsigauti dėl bendrų teigiamų pokyčių, susijusių su keliais pagrindiniais veiksniais rinkoje, ir dėl lėtesnio importo padidėjimo 2017 m., palyginti su ankstesniais metais (51), dėl neigiamo daugumos šių veiksnių pokyčio 2018 m. pabaigoje Sąjungos pramonės padėtis neišvengiamai blogėjo dėl tebesitęsiančio toliau didėjančio importo spaudimo, kurio šį kartą dėl jo masto ir numatomų vyraujančių rinkos aplinkybių Sąjungos pramonė negalėjo atlaikyti.
Todėl Sąjungos pramonės padėtis tiriamojo laikotarpio pabaigoje buvo pažeidžiama tolesnio importo padidėjimo atžvilgiu.
1.2.2.
Sąjungos prekybos apsaugos priemonių vaidmuo atsižvelgiant į Sąjungos pramonės padėtį 2017 m.
(43)
Šiame skirsnyje Komisija pateikia būtinus papildomus paaiškinimus ir patvirtinamuosius duomenis, susijusius su prekybos apsaugos priemonių poveikiu daliniam Sąjungos pramonės atsigavimui 2017 m.
(44)
Pirma, šiai veiklai atlikti Komisija pasirinko 2015 ir 2016 m. nustatytas priemones, nes manė, kad tai yra priemonės, kurių poveikis gali būti iš dalies priskirtas Sąjungos pramonės veiklos rezultatams 2017 m. (52).
Todėl pagal šiuos parametrus iki 2017 m.
Komisija nustatė šešias prekybos apsaugos priemones produktų kategorijų, kurioms vėliau buvo taikoma apsaugos priemonė, importui (53).
(45)
Priemonės buvo šios (54): Komisijos įgyvendinimo reglamentas (ES) 2015/501 (55), Komisijos įgyvendinimo reglamentas (ES) 2016/181 (56), Komisijos įgyvendinimo reglamentas (ES) 2016/1778 (57), Komisijos įgyvendinimo reglamentas (ES) 2016/113 (58), Komisijos įgyvendinimo reglamentas (ES) 2016/1777 (59) ir Komisijos įgyvendinimo reglamentas (ES) 2017/969 (60).
(51) Bendras importas padidėjo maždaug 1 mln. tonų, o jo rinkos dalis 2016–2017 m. padidėjo nuo 17,9 % iki 18,1 %, t. y. mažiau nei ankstesniais metais tiek absoliučiąja, tiek santykine išraiška.
(52) Šiuo atžvilgiu Komisija laikėsi nuomonės, kad, pavyzdžiui, 2013 m. nustatyta prekybos apsaugos priemonė būtų taikyta pernelyg seniai, kad ją būtų galima susieti su geresniais Sąjungos veiklos rezultatais 2017 m., todėl atrinktos priemonės yra tikslesnis ir tinkamesnis analizės pagrindas.
(53) Kai kuriais atvejais tam tikram produktui taikomos prekybos apsaugos priemonės taikymo sritis, atsižvelgiant į KN kodus, gali nevisiškai sutapti su atitinkamos produktų kategorijos, kuriai taikoma apsaugos priemonė, produkto apibrėžtimi, todėl šis vertinimas yra apytikslis.
(54) Šios nuorodos į šiuos reglamentus yra susijusios su reglamentais, kuriais nustatoma laikinoji priemonė, nes praktiškai, kol buvo nustatytas muitas (laikinasis arba galutinis), buvo daroma prielaida, kad jis turi panašų poveikį prekybos apimčiai.
Visais šiais atvejais atlikus tyrimą buvo nustatyta galutinė priemonė.
(55) 2015 m. kovo 24 d.
Komisijos įgyvendinimo reglamentas (ES) 2015/501, kuriuo importuojamiems Kinijos Liaudies Respublikos ir Taivano kilmės plokštiems šaltai valcuotiems nerūdijančiojo plieno produktams nustatomas laikinasis antidempingo muitas (OL L 79, 2015 3 25, p. 23).
(56) 2016 m. vasario 10 d.
Komisijos įgyvendinimo reglamentas (ES) 2016/181, kuriuo tam tikriems importuojamiems Kinijos Liaudies Respublikos ir Rusijos Federacijos kilmės plokštiems šaltai valcuotiems plieno produktams nustatomas laikinasis antidempingo muitas (OL L 37, 2016 2 12, p. 1).
(57) 2016 m. spalio 6 d.
Komisijos įgyvendinimo reglamentas (ES) 2016/1778, kuriuo tam tikriems importuojamiems Kinijos Liaudies Respublikos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomas laikinasis antidempingo muitas (OL L 272, 2016 10 7, p. 33).
(58) 2016 m. sausio 28 d.
Komisijos reglamentas (ES) 2016/113, kuriuo importuojamiems Kinijos Liaudies Respublikos kilmės labai atsparaus nuovargiui plieno strypams, naudojamiems kaip gelžbetonio armatūra, nustatomas laikinasis antidempingo muitas (OL L 23, 2016 1 29, p. 16).
(59) 2016 m. spalio 6 d.
Komisijos įgyvendinimo reglamentas (ES) 2016/1777, kuriuo tam tikroms importuojamoms Kinijos Liaudies Respublikos kilmės nelegiruotojo plieno arba kito legiruotojo plieno sunkiosioms plokštėms nustatomas laikinasis antidempingo muitas (OL L 272, 2016 10 7, p. 5).
(60) 2017 m. birželio 8 d.
Komisijos įgyvendinimo reglamentas (ES) 2017/969, kuriuo tam tikriems importuojamiems Kinijos Liaudies Respublikos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomi galutiniai kompensaciniai muitai ir kuriuo iš dalies keičiamas Komisijos įgyvendinimo reglamentas (ES) 2017/649, kuriuo tam tikriems importuojamiems Kinijos Liaudies Respublikos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomas galutinis antidempingo muitas (OL L 146, 2017 6 9, p. 17).